钦定古今图书集成/明伦汇编/官常典/第571卷 > 夹谷石里哥
## 钦定古今图书集成/明伦汇编/官常典/第571卷 > 夹谷石里哥

按《金史》本传：“石里哥，上京路猛安人。明昌五年进士，
泰州防御判官，补尚书省令史，历临潢婆速路都总
管判官，累除刑部主事，改蓟州副提控，驻军大名。俄
迁翰林待制，为宿州提控。与山东宣抚完颜弼攻大
沬堌，贼众千馀逆战，石里哥以骑兵击之，尽殪。提控
没烈入自北门，遂擒刘二祖，以功迁武卫军副都指”
挥使。坐前在宿州掠良人为生口当死，特诏决杖八
十。徙洺州防御使、山东路副统军，坐不时进兵，往宿
迁取妻子，解职。起为东平行军提控。兴定元年，破宋
兵于宿州，以功遥授安化军节度使，移定海军，卒。